CELEX: C2006/154/04
Language: da
Date: 2006-07-01 00:00:00
Title: Sag C-26/05: Domstolens kendelse (Tredje Afdeling) af  16. februar 2006  — Plato Plastik Robert Frank GmbH mod Caropack Handelsgesellschaft mbH (anmodning om præjudiciel afgørelse fra Landesgericht Korneuburg) (Procesreglementets artikel 104, stk. 3, andet afsnit — direktiv 94/62 — emballage og emballageaffald — begreberne emballageproducent og producent af emballagemateriale — producent af kunststofbæreposer)

1.7.2006   
            
            
               DA
            
            
               Den Europæiske Unions Tidende
            
            
               C 154/2
            
         Domstolens kendelse (Tredje Afdeling) af 16. februar 2006 — Plato Plastik Robert Frank GmbH mod Caropack Handelsgesellschaft mbH (anmodning om præjudiciel afgørelse fra Landesgericht Korneuburg)
   (Sag C-26/05) (1)
   
   (Procesreglementets artikel 104, stk. 3, andet afsnit - direktiv 94/62 - emballage og emballageaffald - begreberne emballageproducent og producent af emballagemateriale - producent af kunststofbæreposer)
   (2006/C 154/04)
   Processprog: tysk
   Forelæggende ret
   Landesgericht Korneuburg
   Parter i hovedsagen
   
      Sagsøger: Plato Plastik Robert Frank GmbH
   
      Sagsøgt: Caropack Handelsgesellschaft mbH
   Sagens genstand
   Anmodning om præjudiciel afgørelse — Landesgericht Korneuburg — fortolkning af artikel 3 i Europa-Parlamentets og Rådets direktiv 94/62/EF af 20. december 1994 om emballage og emballageaffald (EFT L 365, s. 10) — begreberne producent af salgs-, multipak- eller transportemballage og leverandør af emballagematerialer — producent af kunststofbæreposer.
   Konklusion
   
               1)
            
            
               Artikel 3, nr. 1 og 11, i Europa-Parlamentets og Rådets direktiv 94/62/EF af 20. december 1994 om emballage og emballageaffald skal fortolkes således, at emballageproducenten ikke nødvendigvis er den, der bringer varen eller lader varen bringe i forbindelse med det produkt, der er bestemt til emballage. Producenten af kunststofbæreposer, der udleveres gratis eller mod betaling til kunderne i forretninger, skal anses for emballageproducent.
            
         
               2)
            
            
               Direktiv 94/62 skal fortolkes således, at det ikke er til hinder for en national lovgivning, såsom bekendtgørelsen fra forbundsministeren for miljø, ungdom og familie, om begrænsning og genanvendelse af emballageaffald og visse varerester og oprettelse af indsamlings- og genanvendelsessystemer, der foreskriver, at producenten af emballage, navnlig kunststofbæreposer, enten skal tage disse poser tilbage efter brug eller skal deltage i et indsamlings- og genanvendelsessystem for emballageaffald, medmindre en erhvervsdrivende i et senere distributionsled overtager sidstnævnte forpligtelse, og producenten opnår en bindende erklæring herom.
            
         
      (1)  EUT C 82 af 2.4.2005.